Ringerike Stormarked

Ringerike Stormarked var det første reelle kjøpesenteret i Ringerike kommune. Det åpnet dørene den 24. mars 1971 og ble nedlagt i 2019.

 Historien om senteret 
Senteret ble etablert i den gamle bygningsmassen etter Norpapp Industri (nå kjent som Smurfit Kappa Norpapp), for det meste bygget ut av Edward Lloyd Limited som kjøpte opp Hønefoss Træsliberi (nå bedre kjent som Hønefoss Brug) i 1893 og utvidet denne bedriften betydelig på begynnelsen av 1900-tallet. Lokalene ligger praktfullt til langs Hønefossen, på Sørsiden i Hønefoss. Senteret eies i dag av Tronrud Eiendom AS

Ringerike Stormarked har vært i drift i området siden 1971, og er etablert i gammel bygningsmasse som gjennom mange år har blitt tilpasset til ny bruk med utbygging og ombygging. Ringerike Stormarked utgjør i dag ca. 13 260 m². Bygningsmassen i Stormarkedet består av en blanding av teglsteinskonstruksjoner, mur, betong stål og glass, og har blitt utviklet, ombygd og tilpasset de ulike næringslokalenes behov opp gjennom årene. Sett ut fra dagens byggetekniske krav er Stormarkedet blitt en utdatert bygningsmasse. Deler av senteret er i svært dårlig forfatning og er derfor avstengt.

Gjennom årene huset senteret et variert utvalg av butikker, spisesteder, barer, en bingohall og til og med et bibliotek (Ringerike bibliotek flyttet inn i 1994, men flyttet ut igjen i 2005). En av de store dagligvarebutikkene i senteret var "Bonus" på 1980 tallet.

Mot slutten av sin levetid ble Ringerike Stormarked gradvis utdatert, både bygningsteknisk og funksjonelt, og store deler av bygningsmassen ble ansett for å være i dårlig forfatning. Senteret ble formelt nedlagt i 2019, da den siste butikken, Chrono Ur og Foto, flyttet ut. Selv etter 2019 var det fortsatt noen aktiviteter i deler av bygningene, som for eksempel et treningssenter, men all kommersiell virksomhet opphørte i 2023.

 Siste aktører i senteret i perioden det ble nedlagt (2014-2019) 

 Joker 2014-2016 (nedlagt)
 Café Sjøblom 2003-2017 (nedlagt)
 Chrono Ur og Foto 1988-2019 (flyttet)
 Lloyds Pub 2005-2016 (flyttet)
 MOVE / Raw Hønefoss (Treningssenter) (Konkurs 2017)
 Sporty 24 (nå kjent som Sporty Treningssenter) 2019-2023 (flyttet)
 Sparkjøp Hønefoss 1971 - 2016 (var den eldste butikken på senteret)(flyttet)
 MOVE Mini lekeland 2015-2016 (nedlagt)
 Biltema Hønefoss 2010-2014 (flyttet)

 Bilder av bygget 

 Se også 
 Sørsiden
 Hønefoss
 Hønefoss bru
 Hønefoss Brug
 Tippen

Kategori:Hønefoss
Kategori:Kjøpesentre i Buskerud
Kategori:Etableringer i 1971
Kategori:Byggverk i Ringerike
Kategori:Næringsliv i Ringerike